Estratto dallo Stato della TOŠ-SEI “Edmondo De Amicis“ Buje Buie

**Učiteljsko vijeće**

Članak 126.

Učiteljsko vijeće čine svi učitelji i stručni suradnici Škole te ravnatelj školske ustanove.

Učiteljsko vijeće osobito:

- predlaže školski kurikulum

- predlaže kućni red

- predlaže etički kodeks neposrednih nositelja odgojno-obrazovne djelatnosti

-obavlja poslove u svezi s izvođenjem nastavnog plana i programa, potrebama i interesima učenika te promicanjem stručno - pedagoškog rada Škole

- glasuje o kandidatima za ravnatelja Škole

- raspravlja i odlučuje o stručnim pitanjima Škole, razreda i razrednih odjela

- brine o uspješnom ostvarivanju ciljeva odgoja i obrazovanja

- ustrojava razredne odjele i obrazovne skupine

- organizira za učenike dopunsku i dodatnu nastavu

- predlaže imenovanje razrednika

- predlaže stručno usavršavanje učitelja i stručnih suradnika

- osniva stručne aktive i imenuje njihove voditelje

- izriče učeniku pedagošku mjeru strogog ukora

- obavještava ravnatelja o potrebi donošenja rješenja o pedagoškoj mjeri preseljenja učenika u drugu školu

- određuje povjerenstvo za polaganje ispita učenika koji nije zadovoljan zaključnom ocjenom iz pojedinog nastavnog predmeta

- preispituje ocjenu iz vladanja učenika te donosi odluku o tome

-utvrđuje trajanje dopunskog rada za učenika koji na kraju nastavne godine ima zaključnu ocjenu nedovoljan iz najviše dva nastavna predmeta

-određuje termine održavanja popravnih ispita

- donosi odluku o prelasku učenika iz jedne škole u drugu

- imenuje i razrješava članove Školskog odbora iz reda učitelja i stručnih suradnika

- obavlja i druge poslove utvrđene propisima i općim aktima Škole